b'\n_START_ARTICLE_\nKarol Mikuli\n_START_SECTION_\nBiografie\n_START_PARAGRAPH_\nMikuli (alias Bsdikian) s-a n\xc4\x83scut la Cern\xc4\x83u\xc8\x9bi, ora\xc8\x99 care f\xc4\x83cea parte pe atunci din Imperiul Austriac (\xc3\xaen prezent el se afl\xc4\x83 \xc3\xaen Ucraina) \xc3\xaentr-o familie armeneasc\xc4\x83. El a studiat mai \xc3\xaent\xc3\xa2i medicina la Viena, dar \xc3\xaen 1844 a plecat la Paris unde a fost student al lui Fr\xc3\xa9d\xc3\xa9ric Chopin la cursurile de pian (devenind mai t\xc3\xa2rziu asistentul lui) \xc8\x99i al lui Napol\xc3\xa9on-Henri Reber la cursurile de compozi\xc8\x9bie._NEWLINE_S-a \xc3\xaentors \xc3\xaen \xc8\x9bar\xc4\x83 \xc3\xaen 1847, \xc3\xaenaintea de \xc3\xaenceperea Revolu\xc8\x9biei din 1848. Dup\xc4\x83 ce s-a f\xc4\x83cut cunoscut ca pianist \xc3\xaen cursul concertelor organizate \xc3\xaen mai multe ora\xc8\x99e din Austria, Rusia \xc8\x99i Rom\xc3\xa2nia, \xc3\xaen anul 1858 a devenit director artistic al Conservatorului din Lemberg. \xc3\x8en 1888 a demisionat din conducerea orchestrei \xc8\x99i a fondat o \xc8\x99coal\xc4\x83 privat\xc4\x83._NEWLINE_Printre elevii s\xc4\x83u s-au num\xc4\x83rat Moriz Rosenthal, Raoul Koczalski, Aleksander Micha\xc5\x82owski, Jaroslaw Zieli\xc5\x84ski, Kornelia Parnas, Rudolf Schwarz, Mieczys\xc5\x82aw So\xc5\x82tys \xc8\x99i Ciprian Porumbescu. El este cel mai bine cunoscut ca editor al lucr\xc4\x83rilor lui Chopin. Dover Publications public\xc4\x83 \xc3\xaen mod curent reedit\xc4\x83ri ale edi\xc8\x9biilor sale din 1879 ale muzicii de pian compuse de Chopin, publicate ini\xc8\x9bial de F. Kistner (Leipzig). Scopul lui, dup\xc4\x83 cum se men\xc8\x9bioneaz\xc4\x83 \xc3\xaen prefa\xc8\x9ba edi\xc8\x9biei, a fost de a oferi edi\xc8\x9bii mai fiabile. El a folosit mai multe surse verificate, cele mai multe dintre acestea fiind scrise sau corectate de \xc3\xaensu\xc8\x99i Chopin. Edi\xc8\x9biile sale ale compozi\xc8\x9biilor lui Chopin au fost publicate pentru prima oar\xc4\x83 \xc3\xaen America \xc3\xaen anul 1895._NEWLINE_Mikuli a luat, de asemenea, note detaliate ale lui comentariilor f\xc4\x83cute de Chopin \xc3\xaen lec\xc8\x9bii \xc8\x99i i-a intervievat pe martorii la interpret\xc4\x83rile lui Chopin. Timp de mul\xc8\x9bi ani el a fost privit ca autoritatea primar\xc4\x83 cu privire la Chopin \xc8\x99i remarcile sale despre compozi\xc8\x9biile lui Chopin au fost adesea citate de biografi._NEWLINE_Karol Mikuli a a murit \xc3\xaen Lemberg, care f\xc4\x83cea parte pe atunci din Austro-Ungaria (\xc3\xaen prezent ora\xc8\x99ul Liov din Ucraina), \xc8\x99i este \xc3\xaenmorm\xc3\xa2ntat \xc3\xaen Cimitirul \xc5\x81yczakowski din Liov. Pe peretele catedralei armene din Liov se afl\xc4\x83 o plac\xc4\x83 comemorativ\xc4\x83 cu imaginea sculptat\xc4\x83 a artistului (sculptorul basoreliefului este sculptorul polonez Cyprian Godebski).\n_START_SECTION_\nCitat\n_START_PARAGRAPH_\n\xe2\x80\x9eFarmecul uimitor, poezia \xc8\x99i originalitatea, libertatea perfect\xc4\x83 \xc8\x99i claritatea absolut\xc4\x83 ale pieselor lui Chopin nu pot fi descrise. Este perfect \xc3\xaen orice direc\xc8\x9bie.\xe2\x80\x9d'